Source: http://arhiv.gorenjskiglas.si/article/20150815/C/150819862/t-2-spet-v-stecajnem-postopku
Timestamp: 2020-06-05 23:05:30+00:00
Document Index: 845274

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ']

Gorenjski glas - Arhiv | T-2 (spet) v stečajnem postopku
Družba T-2 je lani ustvarila 58,5 milijona evrov prihodkov, ob tem pa je dosegla tudi pozitivni finančni rezultat. / Foto: Tina Dokl
T-2 (spet) v stečajnem postopku
Kategorija: Gospodarstvo / sobota, 15. avgust 2015 / 08:51
Višje sodišče v Ljubljani je v začetku avgusta začelo stečajni postopek za družbo T-2, njena večinska lastnica družba Garnol iz Kranja in drugi družbeniki pa so že napovedali, da bodo uporabili vsa pravna sredstva za zaščito svojih interesov.
T-2 sodi med največje slovenske telekomunikacijske operaterje. Med operaterji, ki ponujajo storitve IP-televizije, zaseda s 33,9-odstotnim tržnim deležem drugo mesto, pri storitvah fiksnega širokopasovnega dostopa do interneta z 18,6-odstotnim deležem tretje mesto, pri storitvah IP-telefonije s 17,4-odstotnim deležem tretje mesto, med ponudniki mobilne telefonije pa z 2,9-odstotnim deležem drugo mesto.
Kranj – Višje sodišče v Ljubljani je s sklepom, ki je bil objavljen 7. avgusta, začelo stečajni postopek nad T-2, ki na trgu ponuja storitve mobilne in fiksne televizije, interneta in televizije in ima skupno 189 tisoč uporabnikov. Za stečajno upraviteljico je imenovalo Danico Čuk. Upniki imajo zdaj tri mesece, do 9. novembra, čas za prijavo terjatev ter ločitvenih in izločitvenih pravic. V družbi Garnol, ki je večinska lastnica T-2, so prepričani, da je sklep višjega sodišča neustaven in nezakonit, in so skupaj z drugimi družbeni že napovedali, da bodo za zaščito svojih interesov uporabili vsa pravna sredstva. Za to so se odločili, ker naj bi sodišče po njihovem mnenju prekršilo ustavo in zakon o finančnem poslovanju, postopkih zaradi insolventnosti in prisilnem prenehanju ter odstopilo od dosedanje sodne prakse glede poplačila ločitvenih upnikov. V družbi T-2 so ob uvedbi stečajnega postopka poudarili, da se za njihove uporabnike storitev s tem ne bo nič spremenilo. V agenciji za komunikacijsko omrežje in storitve (Akos) pa so v torek pojasnili, da bodo končni uporabniki dobropise, izdane še pred začetkom stečajnega postopka, lahko prijavili le kot svojo terjatev do dolžnika.
Družba T-2 je bila ustanovljena 2004. leta v Mariboru, s svojimi prvimi lastniki pa je vstopila na trg oktobra 2005. Prvi predlogi za začetek stečaja so se zaradi velike zadolženosti pojavili že leta 2009, leto kasneje je družba sama predlagala uvedbo postopka prisilne poravnave. Telekom Slovenije se kot eden od upnikov s tem ni strinjal in je zahteval stečaj, višje sodišče njegovi pritožbi ni ugodilo, sklep o potrjeni prisilni poravnavi je postal pravnomočen februarja 2012. Ko je novoustanovljena Družba za upravljanje terjatev bank (DUTB) prevzela terjatev NLB, je za T-2 predlagala stečaj, Okrožno sodišče v Ljubljani ga je septembra lani tudi uvedlo, a je višje sodišče razveljavilo sklep in zadevo vrnilo v ponovni postopek. V ponovljenem postopku je okrožno sodišče zavrnilo predlog za uvedbo stečaja, višje sodišče pa je ugodilo pritožbi upnic Družbe za upravljanje terjatev bank (DUTB), TCK Družbe za upravljanje in Banke Celje in začelo stečajni postopek. Višje sodišče je pri tem ugotavljalo, da je namen prisilne poravnave z različnimi ukrepi zagotoviti, da bo dolžnik postal kratkoročno in dolgoročno plačilno sposoben in da bo lahko poravnaval vse zapadle obveznosti. V konkretnem primeru se to ni zgodilo. Sodišče je ugotovilo, da je T-2 zamujal z izvajanjem ukrepov iz načrta finančnega prestrukturiranja, da ni dosegal načrtovanih rezultatov, da je bil razkorak z načrti vsako leto večji, da je v nasprotju z načrtom povečeval število zaposlenih, da tudi po potrditvi prisilne poravnave ni poravnal terjatev, ki jih je sam opredelil kot zavarovane z ločitveno pravico ...
Družba T-2 je bila najprej v lasti finančnega holdinga Zvon Ena Holding, po dokapitalizaciji leta 2011 pa je prešla v last upnikov na čelu z družbo Gratel, ki je za T-2 po Sloveniji gradila optično omrežje, in nato v večinsko last z Gratelom povezane družbe Garnol. Obe družbi, tako Gratel kot Garnol, imata sedež v Kranju.
Zunaj bodo najprej čofotali najmlajši
Kranj - Od jutri bosta odprta oba otroška bazena na kranjskem letnem kopališču. Ker bo hkrati še vedno odprt zimski olimpijski bazen, bo vstop na zunanje kopališče skozi vhod pok...
Radovljica / sobota, 15. avgust 2015 / 21:00
Tudi Romi romali na Brezje
Tako kot vsak človek prihajajo tudi Romi na Brezje z osebnimi stiskami in prošnjami, pa tudi z zahvalami.
Radovljica / sobota, 15. avgust 2015 / 20:00
Delo za dobro vseh
Nekaj tisoč ljudi je na veliki šmaren romalo na Brezje, kjer je dopoldne maševal ljubljanski nadškof metropolit Stanislav Zore, ki je pred leti tudi sam deloval na Brezjah.
Kronika / sobota, 15. avgust 2015 / 18:00
Ob prehitevanju trčil v motorista
V soboto nekaj po 13. uri je v prometni nesreči na Jezerskem umrl motorist.
Kamnik / sobota, 15. avgust 2015 / 09:56
Prvi kohezijski odločbi
Služba Vlade RS za razvoj in kohezijsko politiko je prejšnji petek izdala prvi odločitvi o finančni podpori projektom v okviru izvajanja programskega obdobja 2014–2020, in sicer za naložbi gradnje kan...
Gospodarstvo / sobota, 15. avgust 2015 / 09:51
Višje sodišče v Ljubljani je v začetku avgusta začelo stečajni postopek za družbo T-2, njena večinska lastnica družba Garnol iz Kranja in drugi družbeniki pa so že napovedali, da bodo uporabili vsa pr...